12/07/2018 | Administración LocalMunicipal
Ferrol
Concellería de Benestar Social
Bases reguladoras das bolsas de comedor escolar para o curso 2018/2019

BASES REGULADORAS DAS BECAS DE COMEDOR ESCOLAR. CURSO 2018/2019 1.- Obxecto O obxecto destas bases é dar resposta ás necesidades escolares dos/as nenos/as do concello de Ferrol cuxas familias manifesten estar a ter dificultades económicas que lles impida facer fronte aos gastos que se presentan ao inicio dun novo curso escolar, e especialmente naqueles supostos nos que os nenos e nenas da cidade formen parte de unidades familiares víctimas de violencia de xénero para as que estas bases establece requisitos de especial protección. A axuda vai dirixida aos menores que residan en Ferrol e estén matriculados nun centro de ensino da cidade e que cursen: Educación Infantil e Primaria.2.- Beneficiarios/as Unidades familiares de convivencia con menores de idade a cargo, escolarizados nos centros de ensino (públicos e concertados) da cidade de Ferrol nos que se impartan estudos de Educación Infantil e Primaria e reúnan os requisitos establecidos nas presentes bases. Para os efectos previstos nestas bases, considérase que conforman a unidade familia r: · Pai e nai non separados legalmente, titor ou persoa encargada da garda e protección do menor e fillos empadroados que residan no domicilio familiar. · Cando non exista vínculo matrimonial a unidade familiar considerarase o pai, nai e todos os descendentes e ascendentes que convivan con eles que reúnan os requisitos do punto anterior. · Familia monoparental, unha única persoa proxenitora que non conviva con outra persoa coa que manteña unha relación análoga á conxugal, sempre que o/a outro/a proxenitor/a non contribúa económicamente ao sustento do menor. · No caso de falecemento dalgún dos proxenitores do alumno/a que convivisen con el/ela, deberá acreditarase a dita circunstancia mediante achega do certificado de empadroamento. · No caso se separación ou divorcio dos proxenitores con custodia compartida acreditada mediante sentenza xudicial. As rendas de ambos proxenitores incluiránse dentro do cómputo da renda familiar. · A separación de feito acreditarase mediante certificado de convivencia ou auto de medidas provisionais. · No suposto de acollemento o destinatario da axuda será a persoa ou persoas que a teñan adxudicada por resolución administrativa ou auto xudicial. · Nos supostos de nulidade, separación ou divorcio dos proxenitores o destinatario da axuda será o pai ou nai que teña atribuída a custodia do menor, de acordo co establecido no convenio regulador ou senteza xudicial. Non se considerará membro computable aquel que non conviva co beneficiario da bolsa. Considérase membro computable o novo cónxuxe ou persoa unida por análoga relación. As rendas incluiranse dentro do cómputo da renda familiar. En ningún caso poderán ser destinatarios da axuda os proxenitores privados da patria potestade dos seus fillos, ou se a tutela ou a garda fora asumida por unha institución pública.3.- Requisitos As persoas beneficiarias desta axuda deberán cumprir os seguintes requisitos: 1. Estar empadroado e residir no Concello de Ferrol 2. Convivir cos menores para os que se solicita a axuda, tendo en conta o establecido no punto 2 sobre a unidade familiar.3. Que os menores estean matriculados (ou en todo caso ter reserva de praza) en centros escolares públicos ou concertados do termo municipal de Ferrol e cursen Educación Infantil, e Primaria.4. Presentar a solicitude e a documentación requirida en tempo e forma no rexistro do Concello de Ferrol 5. Presentar xunto coa solicitude e a documentación requirida o ANEXO II (declaración responsable) debidamente cumprimentado e asinado.6. Nos supostos de vítimas de violencia de xénero non se aplicará o baremo económico sempre que se acredite documentalmente a condición de víctima de violencia de xénero.7. Cuantificaránse todos os ingresos económicos da unidade familiar.8. Non se cuantificarán como ingresos as prestacións ecónomicas por fillo a cargo aprobadas polo INSS 4.- Solicitudes e prazo As solicitudes debidamente cumprimentadas deberán presentarse no Rexistro Xeral Municipal ou en calquera dos lugares previstos no artigo 16 da Lei 39/2015, do 1 de outubro, do Procedemento Adminstrativo Común das Administracións Públicas (ANEXO I). Non se terán en conta as solicitudes presentadas fóra do prazo establecido nestas bases Estas bases serán publicadas no BOP para o seu coñecemento xeral, e posteriormente será publicada a correspondente convocatoria no BOP. O prazo de presentación de solicitudes será de 15 días hábiles dende o seguinte ó da publicación da convocatoria no BOP. Poderán admitirse solicitudes fóra do prazo establecido e ao longo de todo o curso escolar, cando con posterioridade á finalizaciónde dito prazo concurra algunha das seguintes circunstancias: a) Traslado de residencia ou centro escolar dende outro municipio. Acreditarse coa presentación de certificado escolar, inscrición no padrón municipal u calquera outra documentación suficientemente xustificativa b) Situacións de violencia de xénero. Acreditarse mediante a documentación xudicial correspondente c) Cambios na situación sociofamiliar que teñan como consecuencia o risco social dos menores. Xustificarase por informe técnico municipal acreditativo de dita situación As solicitudes presentadas fóra de prazo por causa sobrevida, coa excepción do apartado b) anterior, deberán cumprir os mesmos requisitos desta convocatoria e achegar toda a documentación preceptiva. Previa cita, as persoas solicitantes, de non existir valoración previa por parte do equipo técnico de menores da Xunta, deberán acudir á unidade básica de traballo social de referencia para que a posible situación sobrevida sexa valorada polos/as profesionais dos servicios sociais municipais, que trala aplicación de instrumentos de diagnóstico, elaborarán o correspondente informe social que figurará no expediente da persoa interesada. No suposto de que a proposta fose favorable os/as profesionais de referencia indicaránlles a documentación que deben presentar polos medios sinalados nestas bases. Unha vez recibida a mesma, e no caso de que esta resultase insuficiente ou incompleta, requerirase ao interesado/apara que nun prazo de 10 días hábiles subsane a falta, ou acompañe os documentos preceptivos. Transcorrido dito prazo sen que o interesado/ateña realizada a subsanación correspondente a devandita solicitude entenderase desestimada.5.- Documentación Xunto coa solicitude, todolos membros da unidade familiar, segundo o punto 2, que sexan maiores de 18 anos, terán que presentar a seguinte documentación preceptiva:  Modelo normalizado de solicitude completamente cuberto no que especificará o nome do/a dos/as menor/es, ocentro escolar e o curso para o que se solicita a bolsa da axuda (anexo I)  Fotocopia do DNI/NIE/pasaporte en vigor da persoa solicitante.  Fotocopia completa do libro de familia ou fotocopias dos certificados ou partidas de nacemento dos menores  Declaración responsable segundo o anexo II, así coma comunicar calquer variación sobrevida durante o prazo depresentación das solicitudes.  Fotocopia da última declaración do IRPF correspondente a cada un dos membros computables da unidade familiarmaiores de 18 anos. No caso de non estar obrigado/a declaración do IRPF, copia da notificaciónliquidaciónou certificado acreditativo do nivel de rendas emitido pola Axencia de Administración Tributaria quecorresponda ou autorizar ao Concello de Ferrol á consulta deses datos segundo modelo autorizado (Anexo III) asinado por todos os integrantes da unidade familiar maiores de 18 anos.  Informe da vida laboral completo e actualizado da Tesourería da Seguridade Social, ou organismo que corresponda. No caso de telo solicitado presentarase a copia do xustificante da mencionada solicitude e o informe achegarase ásolicitude en canto sexa emitido e recibido.  En caso de separación ou divorcio legal, copia da sentenza e do convenio regulador. En situacións de non pagamento, copia actualizada da solicitude da execución de sentenza presentada perante o xulgado ou xustificante de inicio das actuacións. De non presentar dita documentacion, considerarase que se está recibindo a contía por pensións compensatorias ou de alimentos establecida inicialmente, computando esas cantidades como ingresos efectivos.  En caso de unións de feito con fillos/as recoñecidos, copia da sentenza de garda, custodia e alimentos, así comoxustificantes das achegas económicas establecidas na mencionada sentenza. En situacións de impago copia actualizada da solicitude de execución de sentenza presentada ante o xulgado ou xustificante deinicio das actuacións. De non presentar a dita documentación, considerarase que se está recibindo a contía por pensións compensatoriasou de alimentos establecida inicialmente, computando esas cantidades como ingresos efectivos.  Acollemento por resolución administrativa ou auto xudicial, deberase acreditar mediante copia do certificado doorganismo competente e, se é o caso, a contía da remuneración.  Traballadores/as en activo por conta allea. Fotocopia das tres últimas nóminas.  Traballadores/as en activo autónomos Fotocopia de pagamentos a conta do IRPF anual e o IVE trimestral, para empresarios ou profesionais libres, paraempresarios ou profesionais.  Pensionistas Xustificante da pensión/s mensual (INSS, ISM, clases pasivas, outros), no suposto de ser pensionista.  Demandantes de emprego con prestación/subsidio Certificado de prestacións do INEM dos últimos 6 meses, con indicación da contía mensual que corresponda e o período recoñecido.  Demandantes de emprego sen prestación/subsidio Fotocopia da tarxeta de demandante de emprego actualizada e certificado de negativo do SEPE/ INEM  Perceptores/as de RISGA Deberán asinar todos os membros da unidade maiores de 18 anos a declaración responsable (Anexo III) así coma comunicar calquer variación sobrevida durante o prazo de presentación de solicitudes.  Acollemento familiar remunerado. Xustificante da contía mensual da prestación, ademais doutros ingresos da unidade familiar. Neste suposto o/adestinatario/a da bolsa de axuda será a persoa ou persoas que teñan resolución administrativa ou auto xudicialdesta.  Salario da liberdade Xustificante da contía mensual da prestación.  Perceptores de pensión de orfandade Xustificante do organismo competente no que figure a contía mensual da prestación económica percibida.  Perceptores de libranzas económicas para coidados no contorno familiar Xustificante no que figure a contía mensual emitida polo organismo competente.  Cando non sexa posible achegar a documentación requirida por razóns alleas ao solicitante: Declaraciónresponsable En ningún caso esta declaración responsable substituirá a documentos de obrigada presentación e quedeban obrar en poder dos solicitantes. O empadroamento e a convivencia comprobarase de oficio dende o departamento de Servizos Sociais.6.- Criterios de valoración As solicitudes avaliaranse segundo a situación social e económica das familias. En canto ao criterio económico o baremo económico tera en conta o 1,5 veces o IPREM, incrementandose un 15% por cada novo membro e cun límite de 1.397,02 euros, segundo a seguinte taboa. Tabla 1 BAREMO ECONÓMICO Estas axudas poderán ser obxecto de revogación nos seguintes supostos: a) Ocultación de información, se esta condicionou a concesión da axuda. b) Alteración das circunstancias alegadas que motivaron a súa concesión. c) Constancia no departamento de Benestar Social de que se fixera uso fraudulento das axudas sociais municipais pola non xustificación de axudas de emerxencia social concedidas neste ano. d) 10 faltas inxustificadas de asistencia ao servizo de comedor no mesmo mes.7.- Tramitación e resolución das solicitudes O procedemento para a tramitación das solicitudes seguirá as seguintes canles: Cando se acredite que a persoa solicitante ten a condición de vítima de violencia de xénero con orde de protección, a publicación no taboleiro de anuncións será subtituída pola notificación individual, cando así se solicite pola persoa intersada na súa solicitude, segundo o disposto na Lei 39/2015 mencionada anteriormente, e en cumprimento da Lei orgánica de medidas de protección integral contra a violencia de xénero.9.- Orzamento O gasto total para o curso 2018-2019 ascende a 268.000 euros, segundo o seguinte desglose por exercicios orzamentarios: Sempre que houbese dispoñibilidade orzamentaria e o número de solicitudes así o demandase, as contías antes indicadas poderán ser incrementadas.10.- Recursos e impugnacións As presentes Bases e cantos actos administrativos se deriven das mesmas poderán ser impugnados polos interesados nos casos e forma prevista na Lei 39/2015, do 1 de outubro, de Procedemento Administrativo Común das Administracións Públicas. As reclamacións ás listas provisionais e definitivas publicadas rexeranse polo establecido nestas Bases. A resolución do procedimento porá fin á vía administrativa e contra ela poderase interpoñer o recurso potestativo de reposición ante o órgano que a dictou dentro do prazo dun mes contado a partir do día seguinte ao da súa notificación, de conformidade co disposto nos artigos 123 e 124 da Lei 39/2015, do 1 de outubro, de procedemento administrativo común das Administracións Públicas. Todo isto, sen prexuízo da posibilidade de interpoñer directamente o recurso contencioso administrativo ante o Xulgado do Contencioso Administrativo, dentro do prazo de dous meses contados a partir do día seguinte ao da notificación desta resolución e na forma prevista no artigo 46 da Lei 29/1988, do 13 de xullo, reguladora da Xurisdicción Contencioso Administrativa (BOE 14.07.1998). A persoa interesada poderá utilizar calquera outro recurso que estime conveniente. Ferrol, 16 de maio de 2018 A concelleira de Mocidade, Benestar Social, Igualdade e Muller Sainza Ruiz Ferreño